Nyeste Skilderie af Kiøbenhavn, 1816-09-17
Følgende Bekjendtgjørelse, i Aalborg Avis, af 12 Septbr., synes at burde komme til saa Manges Kundskab som mueligt: "Efter alle de Uheld, som i de senere Aaringer have rammet vor elskede Fædreneland, er det vist nu mere, end nogen Tid, hver god Borgers hellige Pligt, at henvende sin Opmærksomhed paa alt hvad der kan virke og have gavnlig Jndflydelse paa national Velstand og enhver i sin Kreds opfordres ved disse Omstændigheder til efter Evne at medvirke til dette vigtige Mayl. - Man har længe indseet, at det ville være gavnligt, ligesaavel for Landmanden, som for den Handlende, naar det, i Følge vores vise og faderlige Regjerings dertil allerede ved Forordningen af 21. Octbr. 1791 givne allernaadigste Tilladelse og Anviisning, blev almindelig antaget og fastsat, at kjøbe Korn af Landmanden til Handel efter Vægt, hvorved Kornets indvortes Værdie i Kjøb og Salg med største Sikkerhed kan bestemmes. Ved at kjøbe Korn efter Vægten vandtes og at Landmanden, naar han ikke, som hidtil, kunde afsætte slet og ureent Korn, blev nødsaget til at sælge af det bedste og kjernefuldeste eller fremmeste Korn, hvilket Bonden nu i Almindelighed selv beholder til eget Forbrug, samt derhos at beflitte sig paa at dyrk, sin Jord saaledes, at den frembragte forsvarlig og godt Korn, for hvilket han naturligviis og kunde vente høiere og bedre Betaling. Med Landmandens Jnteresse forbandtes ogsaa de Handlendes, som, istedenfor til Udlandingen at afsætte deels slet, deels maadelig Korn til en forholdsmæssig ringere Priis, nu kunde levere Landets Korn Produkter saa forsvarlige og gode, som det i Almindelighed er muelig her at frembringe dem. - Paa disse Grunde og i bemeldte Hensigt har Kjøbmands=Lauget i Aalborg, hvorfra det meste Korn, der frembringes i Aalborg, og Viborg Stifter, udføres, efter indbyrdes Forening vedtaget og paa Ære og Samvittighed til forpligtet sig, ei for Eftertiden at modtage og kjøbe Korn til Handel og Udførsel uden efter Vægt og aldeles intet deraf at kjøbe, som befindes at vel mindre end den ringeste for hver Kornsort herefter anførte Vægt, der efter de her faldende vel rensede Korn-Varers større eller mindre Godhed, nu befindes saaledes: Rug 1 Td. fra 10 Lpd. 8 Pd. til 11 Lpd. 12 Pd. ja 12 Lpd.; Byg fra 8 Lpd. 12 Pd. til 10 Lpd. 8 Pd. ja 11 Lpd.; hvid Havre fra 7 Lpd. 8 Pd. til 9 Lpd.; broget dito fra 6 Lpd. 12 Pd. til 7 Lpd. 6 Pd. - Foranførte Kornkjøb efter Vægt tager sin Begyndelse saasnart Korn af indeværende Aars Afgrøde hidføres til Salg, eller her faldbydes, til hvilken Ende det vil være nødvendigt, at enhver Sælger medbringer saa stor en Prøve af hver Kornsort der kan fylde en dansk Potte. - J det undertegnede herværende Kjøbmands Laugs Over-Kjøbmand og Besiddere, herved paa bemeldte Laugs Vegne bekjendtgjør forestaaende til Almeenvels Fremme sigtende Forening og Vedtægt, tillade vi os Ønsket, at de Herrer, Præster og Jordegodseiere af Jver for dette national Anliggende ville skjænke samme deres kraftigste Understøttelse og Medvirkning og til den Ende ikke allene ved deres Tiende- og Landgilde Korns Hævelse tilholde og formaae Yderne til at rense og kjørne Kornet tilbørlig, og i det mindste levere det, som det er voxet, men endog søge at gjøre Almmen det indlysende, hvor gavnligt det ville være for dem selv at bringe herefter de bedste Kornvare til Markedet og ved Anskaffelse af nye og bedre Sædekorn m.v., at bestræbe sig for paa mueligste Maade at forædle sine Kornproducter.